
Број: 05-96-69/2023
Датум: 08.11.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „SOLAR TRADE“ д.о.о. Зворник, за издавање еколошке дозволе за соларно постројење за производњу електричне енергије МСЕ „СОЛАР Р4“ које се налази у насељу Роћевић, град Зворник, од 14.09.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору „SOLAR TRADE“ д.о.о. Зворник, ЕКОЛОШКА ДОЗВОЛА за соларно постројење за производњу електричне енергије МСЕ „СОЛАР Р4“ које се налази у насељу Роћевић, град Зворник, на грађевинским парцелама означеним као к.п. број: 2024/3, 2023/6 и 2023/10 К.О. Роћевић. 
2. Опис активности и постројења за које се издаје еколошка дозвола:
         Соларно постројење за производњу електричне енергије МСЕ „СОЛАР Р4“ планира се изградити на локалитету Роћевић. Приступ локацији омогућен је преко постојећих локалних саобраћајница. Инсталисана снага је 249,48 kWp a укупна површина парцела предвиђених за изградњу фотонапонске електране је 2885 m2. Прикључење МСЕ „СОЛАР Р4“ на ЕЕС вршиће се преко трафо станице 10/0,4 kV. 
Еколошка дозвола издаје се за соларно постројење за производњу електричне енергије које се састоји од: 

· Фотонапонских модула 
· Претварача (инвертера) 
· Мјерне и прикључне опреме (каблови, ормар са бројилом, осигурач-склопком и др.) 

· Носача за монтажу 
3. Инвеститор „SOLAR TRADE“ д.о.о. Зворник,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „SOLAR TRADE“ д.о.о. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

У току изградње 

· Теретна возила и друга возила, која ће довозити/одвозити грађевински материјал прије изласка на саобраћајнице потребно је очистити од остатака земље која се може наћи на точковима возила. 

· Брзину и рад транспортних средстава прилагодити условима пута. 

· Редовним (планским, периодичним) и ванредним техничким прегледима машина и возила која ће се користити приликом изградње, осигурати максималну исправност и функционалност система сагоријевања погонског горива. 

· Обавезно користити нискосумпорна горива (садржај сумпора испод 1%). 

· У случају дужег задржавања транспортних возила на локацији, гасити моторе возила. 

· Манипулативне површине унутар локације за вријеме сушног периоду прскати водом у одговарајућим количинама помоћу аутоцистерне, а у сврху смањења емисије прашине. 

· Сабити одложени земљани материјал. 

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Грађевинске радове у току којих би се јављала повишена бука, изводити у одређеним временским интервалима, према прописима и стандардима. 

· Забранити коришћење грађевинских машина у ноћном периоду и ограничити их на радне сате и дане у седмици. 

· У случају да ниво буке прекорачи дозвољене вриједности, забранити кориштење механизације која производи недозвољену буку, односно користити модерну и исправну механизацију. 

· Вршити редован преглед и испитивања исправности машина и опреме и одржавање истих према упутству произвођача. 

· Гасити моторе заустављених возила. 

· Испуњавати услове предвиђених Правилником о дозвољеним границама интезитета звука и шума („Службени лист СР БИХ“, број: 46/89).

У току експлоатације 
· Користити технички исправне уређаје и опрему како би се смањиле емисије загађујућих материја у ваздух у случају евентуалних пожара.
· Вршити редован преглед и сервис опреме и уређаја према спецификацији произвођача.
3.3.2.    Заштита вода и земљишта
У току изградње 

· Забрањена је дистрибуција горива на предметном локалитету, због могућности загађења животне средине (земљишта и воде). 

· Забрањује се неконтролисано одлагање вишка материјала, бацање смећа, истрошене амбалаже. 

· На предметној локацији поставити посуду за апсорбент (пиљевина, пијесак, екопор) у случају просипања нафте и нафтиних деривата. 

· Отпад настао упијањем нафте и нафтних деривата посебно одлагати и третирати као опасан отпад по уговору са овлаштеним предузећем. 

· Површински слој земљишта настао откопавањем депоновати, заштитити од загађења и по завршетку радова употријебити у сврху уређења локације градилишта. 

· Вишак грађевинског материјала након изградње предметног постројења благовремено одвозити и збрињавати у сагласности са надлежним комуналним предузећем. 

· Површине на локацији редовно чистити и одржавати уредним. 

· Прање и одржавање радне механизације не обављати на предметној локацији, већ на дефинисаном мјесту гдје је омогућено контролисано прихватање отпадних вода од прања и таложење суспендованих честица из истих. 

· Само пречишћене воде испуштати у крајњи реципијент у складу са Правилником о условима за испуштање отпадних вода у површинске воде („Службени гласник РС“, број: 44/01).
· На локацији градилишта обезбиједити довољан број мобилних санитарних уређаја и исте празнити од стране овлаштеног предузећа. 

У току експлоатације 
· Атмосферске отпадне воде са фотонапонских панела, отворених површина одводити на околни терен. 

· Прописно одлагати отпад настао у току одржавања постројења до преузимања овлаштеног лица за даљи третман отпад. 
3.3.3.    Мјере за управљање отпадом

У току изградње 

· Сав отпад у току извођења радова разврставати по категоријама отпада на мјесту настанка, те збрињавати преко овлаштених оператера. 

· На локацији поставити контејнер за сакупљање комуналног отпада, а затим одвозити у сарадњи са комуналним предузећем. 

· Забрањено је паљење и закопавање отпада на градилишту. 

· Отпадна уља, мазива и други опасни отпад сакупљати у посебним бачвама, складиштити на посебном мјесту са танкванама за држање посуда са опасним отпадом, заштићено од спољашних утицај и збрињавати у сарадњи са овлаштеним оператором. 

· Вишак грађевинског материјала након изградње предметног постројења благовремено одвозити и збрињавати у сагласности са надлежном комуналном службом. 

· Вишак ископаног материјала који остаје послије завршетка ископавања депоновати на одабраним мјестима и сачувати за накнадну санацију терена. 

· Отпад настао упијањем нафте и нафтиних деривата посебно одлагати и третирати као опасан отпад до преузимања овлаштеног оператера за даљи треман отпада.
У току експлоатације 
· Придржавати се Плана управлјања отпадом за предметно постројење у складу са чланом 22. Закона о управљању отпадом („Службени гласник Републике Српске“, бр. 111/13, 106/15, 16/18, 70/20, 63/21 и 65/21). 

· Одговорно лице дужно је спроводити План управљања отпадом и водити евиденцију о врстама, количини, мјесту настанка и третману отпада. 

· Отпад који настаје на локацији прикупљати и раздвајати на мјесту настанка у складу са Правилником о категоријама, испитивању и класификацији отпада („Службени гласник Републике Српске“ бр. 19/15 и 79/18), исти складиштити у намјенске контејнере и посуде, те збрињавати на основу уговора са овлаштеним оператером за даљи третман отпада. 

· На уређеном мјесту на локацији, поставити довољан број намјенских водонепропусних контејнера и посуда за привремено складиштење отпада. 

· Електричну опрему соларне електране у случају квара ремонтовати или замјенити, а демонтирани дио опреме расходовати од стране предузећа које врши поправку или вршити одвоз од стране овлаштеног оператера за даљи третман овог отпада. 

· Спријечити неконтролисано расипање отпада. 

· Закључити уговоре са овлаштеним правним лицима за одвоз и збрињавање отпада. 
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Именовати координатора за отпад сходно чл. 31. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази изградње  и фази експлоатације предметног пострјења а које се морају адекватно збринути:
Табела бр.1: Врсте  отпада које јављају на предметној локацији током изградње предметног постројења
	Шифра
	Назив отпада

	13 01 10*
	Минерална нехлорована хидраулична уља

	13 01 11* 
	Синтетичка хидраулична уља

	13 02 05* 
	Минерална нехлорована уља, уља за мењаче и подмазивање

	13 02 06*
	Синтетичка моторна уља, уља за мјењаче и подмазивање

	15 01 06
	Мијешана амбалажа 

	15 01 10* 
	Амбалажа која садржи остатке опасних супстанци или је контаминирана опасним супстанцама 

	15 02 03 
	Апсорбенти, материјали за филтере, крпе за брисање и заштитна одјећа другачија од 15 02 02

	15 02 02* 
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама 

	17 04 11
	Каблови другачији од оних наведених у 17 04 10

	17 05 04
	Земља и камен другачији од оних наведених у 17 05 03

	17 05 06
	Ископ другачији од наведеног у 17 05 05

	20 01 01
	Папир и картон

	20 01 08
	Биоразградиви кухињски отпад из ресторана 

	20 01 39
	Пластика

	20 01 40
	Метали

	20 02 01
	Биодеградабилни отпад

	20 03 01
	Мијешани комунални отпад


  Напомена: Опасни отпад у Каталогу отпада има ознаку звијездице (*)
Табела бр.2: Врсте  отпада које јављају на предметној локацији током експлоатације                                      предметног постројења

	Шифра
	Назив отпада

	16 02 14
	Одбачена опрема другачија од оне наведене у 16 02 09 до 16 02 13

	16 02 16
	компоненте уклоњење из одбачене опреме другачије од оних наведених у 16 02 15

	20 02 01
	Биодеградабилни отпад

	20 03 01
	Мијешани комунални отпад


             3.3.4.    Мјере за заштиту вегетације, флоре, фауне и екосистема 
· Уклањање вегетације и кретање грађевинске механизације и транспортних возила вршити искључиво у простору одобреном по Главном појекту. 

· У циљу заштите околне фауне и њеног што мањег узнемиравања користити технички исправну грађевинску механизацију са што мањим степеном емисије штетних продуката сагоријевања и буке. 

· Приликом уклањања вегетације користити механичке методе, а не хербициде. 

· При планирању и организацији градилишта водити рачуна о противпожарној заштити. 

· Око простора соларне електране вршити редовно одржавање површина (кошење траве) како би се могућност од пожара свела на минимум. 

· На површинама које неће бити непосредно захваћене грађевинским радовима задржати постојећу вегетацију. 

· Спречавати ширење биљних инвазивних врста на локацији. 

· Поставити заштитну ограда, која ће спречавати улазак животиња на локацију предметне соларне електране. 

· Након завршетка радова уклонити све привремене објекте, материјал кориштен за потребе градилишта, изравнати површину терена и довести је у првобитно стање. 

              3.3.5.    Мјере за заштиту културно- историјског и природног наслјеђа
· Приликом извођења радова одговорно лице је дужно да, уколико у току извођења радова наиђе на археолошки локалитет или предмете геолошко-палеонтолошког или минеролошко-петрографског поријекла, а за које се претпоставља да имају својство споменика природе, о томе обавијести Републички завод за заштиту културно-историјског и природног наслијеђа Републике Српске и предузме све мјере како се културно и/или природно добро добро не би оштетило до доласка лица (члан 79. Закона о културним добрима, члан 47. Закона о заштити природе). 

· Обавеза је извођача радова, у складу са чланом 82. Закона о културним добрима да уколико у току извођења грађевинских и других радова наиђе на археолошка налазишта или археолошке предмете, одмах без одлагања прекине радове и обавијести Завод, и да предузме мјере да се налаз не уништи, и да се сачува на мјесту и у положају у коме је откривен. 

             3.3.6.    Мјере за спречавање инцидентних ситуација 
· Опрема и инсталације морају се одржавати према упутствима, сагласно нормама, стандардима и законским прописима, а технолошка опрема се мора редовно одржавати према упутству произвођача. 

· Обезбиједити сталну контролу над функционисањем опреме и средстава за рад, редовну контролу исправности у одређеним временским интервалима, уз редовно годишње сервисирање и технички преглед у овлашћеним сервисима. 

· Обавезно спровођење мјера заштите од пожара и мјера заштите и безбједности здравља на раду, у складу са важећом законском регулативом. 

· Обавезно уклонити све запреке које би представљале сметњу за ефикасно гашење евентуалних пожара. 

· Обезбиједити средства за почетно гашење пожара. 

· Обезбиједити добру комуникацију са ватрогасним службама, цивилном заштитом, службом хитне медицинске помоћи и полицијом. 

· Активирати властите и градске снаге на евакуацију и спашавање људи из микро и макро локације, код појаве снажног угрожавања. 

· Активирати узбуњивање снага цивилне заштите, у сврху појачане приправности при ванредним ситуацијама. 

· Евакуисати особе из угроженог подручја, организовати спашавање озлијеђених особа у несрећи, уз пружање помоћи на одговарајући начин. 

· У сарадњи са службом хитне медицинске помоћи припремити упутство за давање прве помоћи. 

· У циљу спречавања настанка и ширења пожара на соларној електрани пројектном документацијом потребно је предвидјети одговарајућа техничка рјешења цјеловитог система уземљења, заштите од удара муња и појаве пожара која ће, активним и пасивним мјерама, осигурати да посљедице тих појава буду што мање и што лакше савладиве.
            3.3.7.   Мјере након затварања постројења
· Век трајања предметне електране је 28 година. У случају уклањања захвата с локације ће се, с обзиром на тада важећу законску регулативу и стање околног подручја прилагодити мјере и активности у односу на заштиту животне средине, посебно у погледу еколошког збрињавања опреме. Обавеза Инвеститора је да, по престанку рада предметног постројења, уради Пројекат рекултивације терена и враћање предметног подручја у претходно стање.
         3.4. Инвеститор, „SOLAR TRADE“ д.о.о. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
          4.1.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23).
Предметна локација сврстава се у III зону. Дозвољени нивои вањске буке дати су у сљедећој табели.
Табела бр. 3:  Граничне вриједности индикатора буке на отвореном и у затвореном простору

	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14).

         4.2.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ број: 44/01): 
Табела бр. 4:  Граничне вриједности параметара квалитета отпадних вода које се испуштају у површинске воде:
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	30

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	0,5

	4.
	Електропроводљивост 
	µS/cm
	-

	5.
	ХПК
	gO2/m3
	125

	7.
	Амонијачни азот
	gN/m3
	10

	8.
	Нитритни азот
	gN/m3
	1

	9.
	Нитратни азот
	gN/m3
	10

	10.
	Укупни азот
	gN/m3
	15

	11.
	Укупни фосфор
	gP/m3
	3

	12.
	Сулфати
	g/m3
	200

	13. 
	Хлориди 
	mg/m3
	250

	14.
	Гвожђе
	mg/m3
	2000

	15.
	Цинк
	mg/m3
	1000

	16.
	Олово
	mg/m3
	10

	17.
	Бакар
	mg/m3
	300

	18.
	Арсен
	mg/m3
	100

	19.
	Кадмијум
	mg/m3
	10

	20.
	Никл
	mg/m3
	10

	21.
	Манган
	mg/m3
	500

	22.
	Минерална уља
	mg/m3
	500


5. Мониторинг
         Одговорно лице „SOLAR TRADE“ д.о.о. Зворник, дужно је спроводити мониторинг загађујућих материја у периоду важења еколошке дозволе на сљедећи начин:
5.1.   Мониторинг буке 
Мониторинг нивоа буке вршити једанпут за вријеме важења еколошке дозволе или по налогу еколошког инспектора. Резултати мјерења морају бити у складу са Правилником о граничним вриједностима интензитета звука („Службени гласник Републике Српске“, број 02/23).
          5.2.  Мониторинг ваздуха

Мониторинг квалитета ваздуха вршити у случају инцидентних ситуација или по налогу надлежног еколошког инспектора. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).

 5.3.   Мониторинг  воде 

Мониторинг отпадних вода вршити у случају инцидентних ситуација или по налогу надлежног еколошког инспектора.. Резултати мјерења морају бити у складу са Правилником о условима  за испуштања отпадних вода у површинске воде („Службени гласник РС“, бр. 44/01).
 5.4.   Мониторинг земљишта

Мониторинг земљишта вршити у случају инцидентних ситуација или по налогу надлежног еколошког инспектора. Вршити анализу земљишта од стране овлашћене лабораторије према Правилнику о граничним и ремедијационим вриједностима загађујућих, штетних и опасних материја у земљишту („Службени гласник Републике Српске“, број 82/21).
5.5. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „В&З-ЗАШТИТА“ д.о.о. Бања Лука.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „SOLAR TRADE“ д.о.о. Зворник, дана 14.09.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за соларно постројење за производњу електричне енергије МСЕ „СОЛАР Р4“ које се налази у насељу Роћевић, град Зворник, на грађевинским парцелама означеним као к.п. број: 2024/3, 2023/6 и 2023/10 К.О. Роћевић.

         Уз Захтјев су достављени Докази, које је урадила овлашћена институција „В&З-ЗАШТИТА“ д.о.о. Бања Лука која поседује лиценцу за обављање дјелатности из области заштите животне средине, број: 5-Е/05 од 27.09.2019.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број протокола: 600-Z-502-4/23 од августа 2023.године, приложио и сљедећу документацију:
· Локацијске услове, Одјељење за просторно уређење Градска управа Града Зворник, број: 04-364-25/2023 од 12.07.2023.год.

· Закључак, Одјељење за просторно уређење, Градска управа Града Зворник, 04-364-25/2023 од 30.08.2023.год.

· Посједовни лист, број: 1372, Републичка управа за геодетске и имовинско – правне послове Бања Лука, ПЈ Зворник, број: 21.21-952.1.1-1174/2023-1 од 30.06.2023.год.
· Копија катастарског плана, Републичка управа за геодетске и имовинско – правне послове Бања Лука, ПЈ Зворник, ур број: 21.21-952.1-2-153/2023-1 од 30.06.2023.год.
· Рјешење о регистрацији, Окружни привредни суд у Бијељини, број: 059-0-Рег-22-000 572 од 02.09.2022.год.
· Доказ о уплати градске административне таксе.

  Соларно постројење за производњу електричне енергије МСЕ „СОЛАР Р4“ се састоји од: 

· Фотонапонских модула који енергију Сунца претварају у електричну енергију, 

· Претварача (инвертера) који истосмјерну струју претварају у наизмјеничну, чија је основна улога повезивања фотонапонског генератора са електроенергетским системом

· Мјерне и прикључне опреме (каблови, ормар са бројилом, осигурач-склопком и др.) 

· Носачи за монтажу конструисани од топлоцинчаних челичних профила и алиминијумске потконструкције

Фотонапонски модули (панели) су димензија сса 2254 х 1135 х 35 mm, укупне тежине 29,0 kg.

Фотонапонски модул (ФН монокристални модел снаге 540 W, произвођача Trinasolar, тип TSM-DEG19C.20, модули са 110 ћелија са полућелијском архитектуром.

Инвертори произвођача Huawei, тип SUN2000-100KTL-M1


Носива конструкција је оквирна поцинчана или алуминијумска конструкцијаса потребном носивошћу и употребљивошћу у складу са прорачуном.

Соларно постројење за производњу електричне енергије је инсталисане снаге је 249,48 kWp a укупна површина парцела за изградњу фотонапонске електране је 2885 m2. Прикључење МСЕ „СОЛАР Р4“ на ЕЕС вршиће се преко трафо станице 10/0,4 kV.

Монтажа фотонапонских модула врши се на фиксну подконструкцију у сегментима, монтажа инвертора врши се на носећу конструкцију испод фотонапонских модула.

Нагиб терена за постављање фотонапонских модула износи 4,5˚, оптималнио угао нагиба фотонапонских модула 32˚ а неопходни међуредни размак износи 4,2 m.
Прикључење планиране соларне електране предвиђено је преко подземног НН кабла који се полаже од планиране фотонапонске електране до планиране трафостанице напонског нивоа 20/04 kv, 250 kVA. Планирано је да се прикључак врши са угаоног стуба 12/1000 тако што би се додатно на стуб намонтирао вертикални растављач преко којег би се прешло на подземни прикључак до нове трафостанице.
       У доказима је наведено још и сљедеће: 
       Кроз израду техничке документације могуће је користити и панеле другог произвођача са другачијим димензијама, тежином и појединачном сангом. Техничком документацијом биће дефинисано: прецизан број соларних панела, тачан број и карактеристике инвертера, прецизна вриједност инсталисане снаге соларне фотонапонске електране, положај и начин постављања фотонапонских модула. Планирана конструкција која ће се користити за монтажу фотонапонских панела, распоред панела, размаци између планираних редова, као и нагиб саме конструкције ће бити дефинисани пројектном документацијом, а ради што боље искориштености фотонапонских панела.
	
	


         Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 19.09.- 19.10.2023. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

